**DIRECȚIA GENERALĂ MANAGEMENT ȘI STRATEGIE**

 **Nr.**

 **Data 16.02.2017**

**REFERAT DE APROBARE**

**a Ordinului ministrului transporturilor privind aprobarea modelului contractelor de performanță prevăzute la art. XIII alin. (2) din Ordonanța de urgență a Guvernului nr. 83/2016 privind unele măsuri de eficientizare a implemementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative**

Contractele de performanță reprezintă o condiționalitate ex-ante, implementarea acestora fiind absolut necesară pentru accesarea fondurilor europene.

În conformitate cu prevederile prevăzute la art. XIII și XIV din Ordonanța de urgență a Guvernului nr. 83/2016 *privind unele măsuri de eficientizare a implemementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative*, între Ministerul Transporturilor şi companiile din domeniul transportului rutier şi feroviar aflate sub autoritatea sa se încheie contracte de performanţă, în baza cărora se stabilesc drepturile şi obligaţiile companiilor, drepturile şi obligaţiile privind depunerea aplicaţiilor de finanţare, drepturile şi obligaţiile privind monitorizarea proiectelor de infrastructură de transport, drepturile şi obligaţiile privind depunerea cererilor de rambursare, precum şi indicatorii de rezultat care se fundamentează pe relaţia directă dintre modul de utilizare a fondurilor structurale şi rezultatele obţinute din utilizarea acestora.

Totodată se prevede obligația aprobării prin ordin al ministrului transporturilor a modelului contractelor de performanţă şi cea a publicării în Monitorul Oficial al României, Partea I.

Față de cele de mai sus, a fost elaborat prezentul proiect de ordin care, în forma prezentată a fost avizat de către direcțiile implicate.

 Cu stimă,

**DIRECTOR GENERAL DGMS**

**Gherasim PUI**